"Hiliskapitalismi" juurde tagasi tulles - Fredric Jameson on ameerika marksistliku tagapõhjaga kultuuriteoreetik, kes seostas postmodernismi ennekõike ühiskonna arengu käsitlustega. Jamesoni artikli "Postmodernism  ja tarbimisühiskond" tõlkija Jüri Lipping on oma autoritutvustuses maininud, et "Fredric Jamesoni "postmodernistlik marksism" on esimene katse ühildada marksistlikke ja postmodernistlikke arusaamu ning kinnistada marksistliku teooria prioriteeti tänapäeva ühiskonna analüüsimisel." (Lipping 1997: 148.) Jamesoni kasutatav hiliskapitalismi termin pärineb Ernst Mandelilt, kes oma raamatus Late Capitalism (1975) toob esile kapitalismi kolmetise periodiseeringu: turukapitalism, monopoolne kapitalism ja postindustriaalne ehk multinatsionaalne kapitalism. Mandel seob selle jaotuse tehnika ja masinatööstuse arenguga: